text: Brand i maskinfabrik
  21 november 2013 kl. 07.03
  Brandfolk bekæmpede til klokken et natten til torsdag en genstridig brand i en lagerbygning hos virksomheden DS SM på Værksvej i Hjordkær ved Rødekro, og lidt over klokken fem måtte de rykke ud igen på grund af varmeudvikling fra brandstedet.
  Brandvæsenet i Aabenraa fik den første alarm klokken 14.25 onsdag.
  Syd- og Sønderjyllands Politi oplyser, at branden er opstået mellem taget og loftet, hvor der er samlet store mængder af metalstøv.
  